  Виталий Пронин Та нуналэ 107 ар талэсь азьло кутскиз «Удмурт дунне» газетлэн историез, нош али та нуналэ, 4-тӥ тулыспалэ, шаерамы Йӧскалык печатьлэн нуналыз пусйиське! Праздникенымы ӟечкылаз Удмуртилэн Тӧроез Александр Бречалов: «Гажано эшъёс, анай кылын потӥсь газет-журналъёсын, радиоын, телевидениын, ивор вӧлмытӥсь агентствоосын, «Удмуртия» издательствоын ужасьёс! 2 ар талэсь азьло, 2020-тӥ арлэн пумаз, шаерамы Йӧскалык печатьлэн нуналыз юнматэмын вал. Та вера, макем бадӟым инты элькунамы басьто анай кылын потӥсь изданиос.Туннэ йӧскалык изданиосын 100 пала адями ужа. Берло 5 ар ӵоже анай кылъёсын телесюжетъёслэн лыдзы 5 поллы будӥз. Соосты Удмуртиын сяна, бускель улосъёсын но кунгож сьӧрын – Венгриын, Финляндиын, Франциын, Италиын – учко.Асьтэ уженыды тӥ утиськоды Удмурт Элькунын улӥсь калыкъёслэсь сямъёссэс, кылъёссэс. Тӥляд материалъёсты ивор гинэ уг вӧлмыто, соос городъёслэсь, гуртъёслэсь, дано адямиослэсь улонзэс историе кельто.Малпасько, уноез лыдӟисьёсты но учкисьёсты итӥськозы мынам ӟечкыланъёсы борды, тау вералозы ужамды, мылкыдды понна. Сӥзисько тӥледлы азьланяз но пушйыны, азинскыны, выль тунско проектъёс борды басьтӥськыны. Праздникеныды!» Теги: ечкылан йскалыкпечатьлэннуналыз  